Piala Dunia Wanita FIFA

Piala Dunia Wanita FIFA merupakan sebuah kejohanan bola sepak antarabangsa untuk wanita yang dianjurkan oleh FIFA. Ianya disertai oleh pasukan wanita kebangsaan daripada kalangan ahli FIFA. Kejohanan ini diadakan empat tahun sekali sejak tahun 1991, di mana pada tahun tersebut, ianya dikenali sebagai Kejohanan Dunia Wanita yang telah diadakan di China.

Format terkini kejohanan ini menyaksikan terdapat 24 slot di mana 1 slot dirizabkan kepada pasukan tuan rumah dan 23 slot lagi ditawarkan kepada pasukan kebangsaan yang akan melalui fasa kelayakan yang diadakan selama lebih kurang tiga tahun. Pusingan akhir kejohanan ini kemudian diadakan di negara yang telah ditetapkan sebagai tuan rumah selama sebulan.

Setakat ini, tujuh edisi kejohanan Piala Dunia Wanita FIFA telah diadakan dan dimenangi oleh empat pasukan kebangsaan berbeza, termasuklah pasukan Amerika Syarikat, yang mengalahkan pasukan Norway dengan jaringan 2-1 dalam edisi pertama. Juara semasa dimenangi oleh pasukan Amerika Syarikat, selepas memenangi kejuaraan kali ketiga mereka dalam kejohanan Piala Dunia Wanita FIFA 2015.

 Format 

Pusingan akhir menyaksikan 12 hingga 24 buah pasukan kebangsaan bertanding dalam masa sebulan di negara tuan rumah. Ianya mempunyai dua peringkat: peringkat kumpulan dan kalah mati.

Dalam peringkat kumpulan, pasukan akan dibahagikan kepada empat kumpulan yang setiap satunya terdiri daripada empat pasukan. Setiap kumpulan akan bermain menggunakan format round-robin, di mana setiap pasukan dijadualkan beraksi sebanyak 3 perlawanan menentang pasukan lain dalam kumpulan yang sama. Bagi perlawanan terakhir kumpulan, ianya dijalankan pada masa yang serentak bagi mengekalkan kesaksamaan di antara kesemua pasukan dalam kumpulan itu. Pada tahun 2015 yang menggunakan format 24 pasukan, dua pasukan teratas dalam setiap kumpulan serta empat pasukan terbaik yang menduduki kedudukan ketiga setiap kumpulan akan layak ke pusingan kalah mati. Mata akan diberikan kepada pasukan dalam setiap kumpulan. Sejak tahun 1994, tiga (3) mata diberikan kepada pasukan yang memenangi perlawanan, satu (1) mata kepada pasukan yang seri manakala tiada mata (0) diberikan kepada pasukan yang kalah.

Dalam pusingan kalah mati pula, pasukan akan melawan pasukan yang telah ditetapkan sebanyak satu perlawanan sahaja, di mana masa tambahan atau sepakan penalti akan diadakan jika perlawanan berkesudahan seri selepas masa penuh.

 Keputusan 

TahunTuan RumahPerlawanan AkhirPenentuan Tempat KetigaJuaraJaringanNaib JuaraTempat KetigaJaringanTempat Keempat1991ButiranChina2–14–01995ButiranSweden2–02–01999ButiranAmerika Syarikat0–0 (Masa tambahan)(5–4)  (Penalti)0–0 (5–4)  (Penalti)2003ButiranAmerika Syarikat2–1 (Gol Emas)3–12007ButiranChina2–04–12011ButiranJerman2–2 (Masa tambahan)(3–1)  (Penalti)2–12015ButiranKanada5–21–0 (Masa tambahan)2019ButiranPerancis2–02–12023ButiranAustraliaNew Zealand1–0 2–02027ButiranBrazil

 Prestasi 

NegaraJuaraNaib juaraTempat KetigaTempat KeempatJumlah4 (1991, 1999*, 2015, 2019)1 (2011)3 (1995, 2003*, 2007) 82 (2003, 2007)1 (1995)2 (1991, 2015) 51 (1995)1 (1991)2 (1999, 2007) 41 (2011)1 (2015) 21 (2023) 11 (2003)4 (1991, 2011, 2019, 2023) 51 (2023)1 (2015)1 (2019) 31 (2007)1 (1999) 21 (1999)1 (1995) 21 (2019) 11 (2003) 11 (2011) 11 (2023*) 1

* negara tuan rumah

 Rujukan 

 Pautan luar 
 Laman rasmi bola sepak wanita FIFA
 UEFA's page on the FIFA Women's World Cup
 Photos: FIFA Women's World Cup China 2007 on Time.com (a division of Time Magazine)
 RSSSF's pages

Kategori:Kejohanan FIFA
Kategori:Kejohanan bola sepak wanita
Kategori:Piala Dunia Wanita FIFA